CELEX: 62006CA0524
Language: et
Date: 2008-12-16 00:00:00
Title: Kohtuasi C-524/06: Euroopa Kohtu (suurkoda) 16. detsembri 2008 . aasta otsus (Oberverwaltungsgericht für das Land Nordrhein-Westfaleni (Saksamaa) eelotsusetaotlus) — Heinz Huber versus Saksa riik (Isikuandmete töötlemine — Euroopa kodakondsus — Kodakondsuse alusel mittediskrimineerimise põhimõte — Direktiiv 95/46/EÜ — Mõiste vajalikkus — Liidu kodanikest teise liikmesriigi kodanike isikuandmete üldine töötlemine — Välismaalaste keskregister)

21.2.2009   
            
            
               ET
            
            
               Euroopa Liidu Teataja
            
            
               C 44/5
            
         Euroopa Kohtu (suurkoda) 16. detsembri 2008. aasta otsus (Oberverwaltungsgericht für das Land Nordrhein-Westfaleni (Saksamaa) eelotsusetaotlus) — Heinz Huber versus Saksa riik
   (Kohtuasi C-524/06) (1)
   
   (Isikuandmete töötlemine - Euroopa kodakondsus - Kodakondsuse alusel mittediskrimineerimise põhimõte - Direktiiv 95/46/EÜ - Mõiste „vajalikkus’ - Liidu kodanikest teise liikmesriigi kodanike isikuandmete üldine töötlemine - Välismaalaste keskregister)
   (2009/C 44/07)
   Kohtumenetluse keel: saksa
   Eelotsusetaotluse esitanud kohus
   Oberverwaltungsgericht für das Land Nordrhein-Westfalen
   Põhikohtuasja pooled
   
      Hageja: Heinz Huber
   
      Kostja: Saksa riik
   Kohtuasja ese
   Eelotsusetaotlus — Oberverwaltungsgericht für das Land Nordrhein Westfalen — EÜ artikli 12 lõike 1, artikli 17, artikli 18 lõike 1 ja artikli 43 lõike 1 ning Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355) artikli 7 punkti e tõlgendamine — Siseriiklikud õigusnormid, mis sätestavad teiste liikmesriikide kodanike isikuandmete üldise töötlemise välismaalaste riiklikus keskregistris, kaldudes kõrvale siseriiklikest õigusnormidest kõnealuse riigi kodanike selliste isikuandmete kohta, mida töödeldakse vaid kohalikes elukohaandmete registrites
   Resolutiivosa
   
               1.
            
            
               Selline liidu kodanike, kes ei ole asjaomase liikmesriigi kodanikud, isikuandmete töötlemise süsteem, mis on kehtestatud 2. septembri 1994. aasta välismaalaste keskregistri seadusega (Gesetz über das Ausländerzentralregister), mida on muudetud 21. juuni 2005. aasta seadusega ja mille eesmärk on abistada elamisõigust käsitlevate õigusnormide kohaldamise eest vastutavaid siseriiklikke ametiasutusi, vastab Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta artikli 7 punktis e, tõlgendatuna vastavalt kodakondsuse alusel diskrimineerimise keelule, ette nähtud vajalikkuse nõudele vaid siis,
               
                           —
                        
                        
                           kui see sisaldab üksnes neid andmeid, mis on vajalikud selleks, et asjaomased ametiasutused saaksid neid õigusnorme kohaldada, ja
                        
                     
                           —
                        
                        
                           kui selle tsentraliseeritus võimaldab neid õigusnorme välismaalastest liidu kodanike elamisõiguse suhtes tõhusamalt kohaldada.
                        
                     Eelotsusetaotluse esitanud kohtu ülesanne on kontrollida, kas põhikohtuasjas on nimetatud tingimused täidetud.
               Igal juhul ei saa direktiivi 95/46 artikli 7 punkti e tähenduses vajalikuks pidada sellises registris nagu välismaalaste keskregister nimeliste isikuandmete säilitamist ja töötlemist statistika eesmärgil.
            
         
               2.
            
            
               EÜ artikli 12 lõiget 1 tuleb tõlgendada nii, et sellega on vastuolus liikmesriigi poolt kuritegevuse vastase võitluse eesmärgil spetsiaalse välismaalastest liidu kodanike isikuandmete töötlemise süsteemi rajamine.
            
         
      (1)  ELT C 56, 10.03.2007.